۱۴۴۶-۱-۱۹ تاریخ نشر شوی خبرونه کاپیسا نن پنجشنبه د محرم د میاشتې پر ۱۹مه، د افغانی سرې میاشتې له لوری د کاپیسا ولایت د نجراب او اله سای په ولسوالیو کې له ۶۰ سېلاب ځپلو کورنیو سره د ۴ قلمه غیر خوراکی توکو مرسته ترسره شوه، چې هرې کورنۍ ته ۱ ترپال، ۱ سیټ د پخلنځی توکی، ۱ د اوبو سطل او ۲ د اوبو بوشکې ورکړل شوې. همدا راز د یادو کورنیو له جملې له ۳۰ کورنیو سره د ۳۰ خېمو مرسته هم ترسره شوه. مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور او د نوموړی مرستیال ښاغلی الحـ.ـ.ـافـ.ـ.ـظ عـ.ـ.ـزیز الرحـ.ـ.ـمن نن د محرم الحرام د میاشتې پر ۱۹مه، په خپل کاری دفتر کې په افغانستان کې د اندونیزیا هېواد له سفیر ښاغلی بوډی رحمت سوریا ساپوترا سره د همغږۍ مشورتی ناسته ترسره کړه. یاده لیدنه کې د افغانی سرې میاشتې سرپرست عمومی رئیس له افغانی سرې میاشتې سره د اندونیزیا هېواد خیرپاله مرستې حیاتی وبللې او د هغوی د تېرو مرستو یې مننه وکړه، ښاغلی دلاور ډاډ څرګند کړ، چې د نړیوالو مرستندویه بنسټونو مرستې به د تېر په څېر په بشپړ عدالت او شفافیت تر مستحقو او پېښځپلو کورنیو رسوی، د افغانی سرې میاشتې سرپرست عمومی رئیس په خپلو خبرو کې د ماشومانو په منځ کې د سوری زړه ناروغی یوه لویه ننګونه یاده کړه او د یادو ناروغانو په درملنه کې یې له مقابل لوری د طبی وسایلو په برخه کې د همکاریو غوښتنه وکړه. ورپسې د اندونیزیا هېواد سفیر ښاغلی ساپوترا د افغانی سرې میاشتې خدمات وستایل او ډاډ یې څرګند کړ چې د سوری زړه د ناروغانو د درملنې په برخه کې به مرسته کوی، نوموړی په خپلو خبرو کې یادونه وکړه، چې نیږدې ورځو کې به د اندونیزیا د ولس له لوری رالېږل شوې ۵۰۰ ټنه د غیرې خوراکی توکو مرسته کابل ته را ورسېږی. تخار ‏افغانی سرې میاشتې د خپلو روغتیاپالو پر مټ د تخار ولایت په بېلابېلو سیمو کې په تېرو ۳۰ ورځو کې ۷۸۸۴ وګړو ته روغتیایی خدمات وړاندې کړی. په یاده موده کې ۲۳۱۶ تنو ته له معاینې وروسته وړیا درمل ورکړل شوی، د ۱۰۹ ټپیانو پانسمان شوی، ۲۲۲۸ ښځو او ماشومانو ته واکسینونه تطبیق شوی‏، ۱۵۱۷ تنو ته روغتیایی مشورې او ۳۳۶ میندو ته د زېږون په اړه د ځان د روغتیا ساتنې لارښوونې شوی. همدا ډول ۱۲۲۴ خوارځواکو ماشومانو ته د ځانګړو خوراکی توکو د ورکړې ترڅنګ ۱۵۴ میندو ته د کورنۍ د تنظیم په اړه عامه پوهاوی هم ورکړل شوی. ==================================== هلال احمر افغانی از طریق داکتران صحی خویش در طی ۳۰ روز گذشته برای ۷۸۸۴ تن در مناطق مختلف ولایت تخار خدمات صحی عرضه نموده است. در این مدت برای ۲۳۱۶ تن پس از معاینه ادویه رایگان فراهم شده، ۱۰۹ مجروح پانسمان شده، برای ۲۲۲۸ زن و کودک واکسین های مختلف تطبیق شده، ۱۵۱۷ تن مشوره صحی و ۳۳۶ از مادران توصیه های حفظ الصحه قبل و بعد از ولادت ارائه شده. و همچنین برای ۱۲۲۴ تن کودک مبتلا به سوء تغذی مواد غذایی مخصوص فراهم شده است. علاوه براین برای ۱۵۴ زن در زمینه تنظیم امور خانواده گی آگاهی عامه ارائه شده است.